CELEX: 62003TA0289
Language: et
Date: 2008-02-12 00:00:00
Title: Kohtuasi T-289/03: Esimese Astme Kohtu 12. veebruari 2008 . aasta otsus — BUPA jt versus komisjon (Riigiabi — Iirimaa kehtestatud eraõigusliku ravikindlustusturu riskide tasakaalustamise süsteem — Abikava — Üldise majandushuvi teenused — EÜ artikli 86 lõike 2 — Komisjoni otsus mitte esitada vastuväiteid — Tühistamishagi — Vastuvõetavus — Vajaduse ja proportsionaalsuse põhimõtted)

29.3.2008   
            
            
               ET
            
            
               Euroopa Liidu Teataja
            
            
               C 79/25
            
         Esimese Astme Kohtu 12. veebruari 2008. aasta otsus — BUPA jt versus komisjon
   (Kohtuasi T-289/03) (1)
   
   (Riigiabi - Iirimaa kehtestatud eraõigusliku ravikindlustusturu riskide tasakaalustamise süsteem - Abikava - Üldise majandushuvi teenused - EÜ artikli 86 lõike 2 - Komisjoni otsus mitte esitada vastuväiteid - Tühistamishagi - Vastuvõetavus - Vajaduse ja proportsionaalsuse põhimõtted)
   (2008/C 79/48)
   Kohtumenetluse keel: inglise
   Pooled
   
      Hagejad: British United Provident Association Ltd (BUPA) (London, Suurbritannia), BUPA Insurance Ltd (London, Suurbritannia), BUPA Ireland Ltd (Dublin, Iirimaa), (esindajad: N. Green, QC, barrister K. Bacon, barrister J. Burke, ja advokaat B. Amory,
   
      Kostja: Euroopa Ühenduste Komisjon (esindajad: N. Khan ja J. Flett, ning hiljem N. Khan ja T. Scharf)
   
      Kostja toetuseks menetlusse astujad: Madalmaade Kuningriik (esindaja: N. Bel), Iirimaa (esindaja: D. O'Hagan, keda abistas G. Hogan, SC, ja barrister E. Regan) ja Voluntary Health Insurance Board (Dublin, Iirimaa) (esindaja: solicitor D. Collins, solicitor G. FitzGerald, solicitor D. Clarke, ja P. Gallagher, SC)
   Kohtuasja ese
   Eeskätt Iirimaal eraravikindlustuse teenust osutava BUPA Ireland Ltd esitatud taotlus tühistada komisjoni 13. mai 2003. aasta otsus K (2003) 1322 lõplik, millega otsustati nõukogu 22. märtsi 1999. aasta määruse (EÜ) nr 659/1999, millega kehtestatakse üksikasjalikud eeskirjad [EÜ artikli 88] kohaldamiseks (EÜT L 83, lk 1; ELT eriväljaanne 08/01, lk 339), artikli4 lõigete 2 ja 3 alusel mitte esitada vastuväiteid seoses Iirimaa eraõigusliku ravikindlustusturu riskide tasakaalustamise süsteemi (RES) kehtestamisega (riigiabi N 46/2003 — Iirimaa).
   Otsuse resolutiivosa
   
               1.
            
            
               Jätta hagi rahuldamata.
            
         
               2.
            
            
               Jätta British United Provident Association Ltd (BUPA), BUPA Insurance Ltd ja BUPA Ireland Ltd kanda nende endi kohtukulud ja mõista neilt välja komisjoni ja Voluntary Health Insurance Board'i kohtukulud.
            
         
               3.
            
            
               Jätta Iirimaa ja Madalmaade Kuningriigi kanda nende endi kohtukulud.
            
         
      (1)  ELT C 264, 1.11.2003.